《新草》
清代·英和

阶下几茎草，离离青未匀。池塘空有梦，边徼忽惊春。

时不遗微物，天原育至仁。待看平野遍，访旧动双轮。

作者简介：（1771—1840）清满洲正白旗人，索绰格氏，字定圃，号煦斋。德保子。乾隆五十八年进士。授编修。嘉庆间直南书房，入军机，以言事罢，降太仆寺卿。旋重入军机，论财政力主开捐不如节用。道光间官至户部尚书、协办大学士。创议行海运。坐宝华峪地宫浸水事，夺职戍黑龙江。寻释回。有《恩庆堂集》。